Я нарадзілася ў звычайнай сям’і калгаснікаў. Бацька рабіў будаўніком у калгасе “40 год Кастрычніка”, маці доўгі час працавала паляводам, пазней – даглядчыцай жывёлы. У сям’і было трое дзетак. Старэйшы мой брат, Кульбеда Валерый Сцяпанавіч, быў доўгі час галоўным архітэктарам раёна, цяпер па стане здароўя не працуе. Сярэдні брат, Кульбеда Сяргей Сцяпанавіч, працуе ў Іванаўскім цэху Бярозаўскага сыраробчага камбіната. Я была трэцяй.